Pedro Passos Coelho

Vivo 
Passos Coelho pasigis sian infanecon en Angolo, kie lia patro António Passos Coelho estis kuracisto. Post la Revolucio de la Diantoj de la 25-a de aprilo 1974 li revenis al Portugalio. Kiel 14-jara gimnaziano li en 1978 aliĝis al la socialdemokratia junularo, pli poste li iĝis membro en la partia gvidantaro. De 1991 ĝis 1999 li estis deputito en la Nacia Asembleo kaj de 1991 ĝis 1995 krome reprezentis Portugalio en la parlamenta reprezentejo de NATO. Inter la jaroj 1996 kaj 1999 li estis vicprezidanto de la parlamenta frakcio de sia partio.

En aĝo de 37 jaroj li finis studon de ekonomiko en la universitato Lusíada de Lisbono. Post diversaj profesiaj postenoj kiel firmaa konsilisto, li ekde la jaro 2004 komencis labori kiel financa manaĝero en la entrepreno Fomentinvest, poste iĝis membro de la entreprena estraro kaj ĝis la jaro 1999 estis estrara prezidanto de la entreprenaj filioj Ribtejo kaj HLC Tejo. En la altlernejo pri pedagogio en Lisbono li krome estis docento de aplikata ekonomiko, turismo kaj ĝenerala ekonomio.

En 2001 li estis kuniniciatanto de la movado Thinking Portugal ("pensanta Portugalio"), kune kun Paulo Teixeira Pinto, Vasco Rato, Teresa Coelho Leal, Miguel Freitas da Costa, Luis Coimbra kaj Carlos Blanco de Morais. Ekde la jaro 2005 li estas prezidanto de la urba konsilio de la urbo Vila Real en norda Portugalio.

eta|maldekstra|<center>en kunveno de la Eŭropa Popola Partio marte 2011
Per programa kontribuo propone al novliberalisma novorientiĝo de sia partio, li en majo 2008 unuafoje kandidatis pri la posteno de partia prezidanto. Tiam li malsukcesis kontraŭ Manuela Ferreira Leite kaj sekve kun samideanoj fondis "pensfabrikon" je la nomo Construir Ideias ("konstrui ideojn").

 Parlamenta baloto 2011 
En la antaŭigita parlamenta baloto de la 5-a de junio 2011 li estis pinta kandidato de sia partio por la ĉefministra posteno. Post unuaj prognozoj de la televida stacio Rádio e Televisão de Portugal (RTP) vespere la 5-an de junio 2011, li kaj sia partio ricevis preskaŭ 40 procentaĵojn de la voĉoj.Diário de Noticias: televidaj prognozoj – Passos Coelho iĝos nova ĉefministro la 5-an de junio 2011 (portugale) Sekvatage li estis oficiale akceptita fare de la ŝtata prezidanto Aníbal Cavaco Silva, kiu "urĝe" petis lin krei registaron de "parlamenta plimulto".Cavaco taskigas al Passos la kreon de nova registaro  la 6-an de junio 2011 (portugale)

 Eksteraj ligiloj 

 retejo Mudar („ŝanĝiĝo“) 
 retejo de la partio PSD
 ampleksa biografio de lia en partia retejo pri la baloto de 2011, vidita la 7-an de junio 2011 (portugale) 

 Referencoj 

Kategorio:Portugalaj entreprenistoj
Kategorio:Portugalaj ekonomikistoj
Kategorio:Portugalaj politikistoj
Kategorio:Portugalaj ministroj
Kategorio:Ĉefministroj de Portugalio